google/wiki40b huggingface dataset:
Jeffrey Lee

Jeffrey Lee (født 1971) er det eneste medlemmet av den aboriginske Djok-stammen, og er oppsynsmann for Koongarra urandepositum. Landet som eies av stammen er omgitt av Kakadu nasjonalpark.
Lee har blitt berømt fordi han nekter å selge området til den franske energileverandøren Areva som ønsker å grave ut 14 000 tonn uran verd mer enn fem milliarder amerikanske dollar. Han ønsker å beskytte det økologisk følsomme området fordi det er vakkert og har hellige steder som ikke bør forstyrres. Han sier at pengene ikke frister, da han har en jobb og kan kjøpe mat.
U.S. Navy Marine Mammal Program

U.S. Navy Marine Mammal Program (NMMP) er et prosjekt i den amerikanske marinen som forsker på militær bruk av marine pattedyr – særlig tumler (Tursiops truncatus) og californiasjøløve (Zalophus californianus) – og trener dyrene til å utføre oppgaver som beskyttelse av skip og havner, påvisning og uskadeliggjøring av miner og gjenfinnelse av mistet utstyr. Prosjektet har hovedkvarter i San Diego, California, der dyrene trenes kontinuerlig. NMMP-dyr har deployert til krigssoner ved flere anledninger, blant annet under Vietnamkrigen og Gulfkrigen.
BMW M70

S70/1

S70/1 har et sylindervolum på 6,0 liter, og ble utviklet spesielt for BMWs M8 prototype.
Alexandre José Bortolato

Karriere

Han har spilt for Montedio Yamagata fra Japan.
Ectinope

Utseende

En middelsstor, spinkel, matt, brunrød trebukk.  Antennene er omtrent så lange som kroppen. Pronotum er nærmest sylindrisk, lengre enn bredt, dekkvingene nesten jevnbrede. Beina er middels lange.

Utbredelse

Arten lever i New South Wales, Australia.
Lava

Etymologi

Ordet lava har italiensk opprinnelse og kommer formodentlig fra det latinske labes som betyr "falle", "gli", "synke" eller "styrte sammen". Første gang ordet ble anvendt for magma som trenger opp på jorden var i Francesco Seraos korte vitnesbyrd av vulkanen Vesuvs utbrudd den 14. mai–3. juni 1737. Der beskrev han «en strøm av glødende lava» i analogi med vann og leire som fosset ned fra vulkanens sider etter heftig regn.

Sammensetning og reologi

Når lavaen har stivnet etter et vulkanutbrudd, bygger den en ekstrusiv magmatisk bergart. Disse kan klassifiseres etter sin kjemiske sammensetning som enten felsisk, intermediäæ eller mafisk/ultramafisk. Det finnes andre måter å klassifisere lava, men dets kjemiske sammensetning er svært avgjørende for magmaens temperatur, viskositet og oppførsel ved utbruddet.
Felsisk lava som ryolitt og dacitt assosieres med stromboliske utbrudd, vanligvis i form av lavadomer og lavadekke, og pyroklastisk utbruddsmateriale og tuff. Felsiske lavaer er svært viskøse fordi magmaen er rik på aluminium, silika, kalium, natrium og kalsium. Magmaen bygger en polymerisert væske rik på feltspat og kvarts som gjør Felsisk magma betraktelig seigere enn andre typer magma. Felsisk magma kan bygge lava ved så lave temperaturer som 650–700 °C dog bruker den være mye hetere.
Intermediær lava inneholder en lavere andel aluminium og silika og større andel magnesium og jern enn de felsiske. Også de bruker å assosieres med såkalte stromboliske utbrudd men også sammensatte vulkaner. De bygger andesittdomer og lavadekke. Kombinasjonen av deres lave aluminium- og silikainnhold og deres høyere temperatur (750–950 °C) gjør dem noe mer lettflytende. Den høyere temperaturen tenderer også til å bryte opp de polymeriserte bindninger i magmaen hvilket ytterligere bidrar til å gjøre dem mer lettflytende samtidig som det underletter byggingen av krystaller. Den høyere andelen magnesium og jern viser seg i den mørkere grunnmassen og iblant også i krystaller i form av amfibol og pyroksen.
Mafisk lava har høyt innehold av jern og magnesium og lavt innhold av aluminium og silika. De kastes opp av jorden ved temperaturer over 950 °C og deres kjemiske sammensetning sammen med den høye temperaturen gir en lav grad av polymerisering og viskositet i smelten. En typisk mafisk bergart er basalt og basaltisk magma på land assosieres med skjoldvulkaner ettersom lavastrømmene tenderer til å danne tynne strømmer med stor spredning.
Ultramafisk lava som komatiitt og andre magmaer rike på magnesium (som boninitt) utgjør en ekstrem form av lava. Komasiit inneholder mer enn 18 prosent magnesiumoksid etter å ha sprutet opp fra jorden ved temperaturer på omkring 1 600 °C. Ved denne temperatur skjer ingen polymerisering i smelten hvilket resulterer i en lavastrøm med en viskositet tilsvarende vannets. Nesten alle ultramafiske lavaer stammer fra proterozoikum (2 400–542 millioner år siden) men noen yngre komatiitlavaer er kjente. I moderne tid (fanerozoikum) har jordens mantel kjølnet for mye for at tilstrekkelig med magnesiumrik magma skal kunne dannes.
Helseadministrasjon

Helseadministrasjon (på engelsk bl.a. kalt health administration eller healthcare administration) er både et akademisk og anvendt fag som i hovedsak omfatter læren om ledelse, økonomi og offentlig administrasjon som anvendt innen helsesektoren, både på det enkelte sykehus, sykehusnettverk, helsesystemer (f.eks. på helseforetaknivå eller hele det norske helsevesenet) og folkehelse. Disse fagområdene er også kjent som bl.a. helseledelse og helseøkonomi. Begrepet helseadministrasjon omfatter både helseledelse og helseøkonomi.
Det finnes egne studietilbud innen helseadministrasjon, evt. helseledelse eller helseøkonomi, ved en rekke universiteter. I Norge tilbys det erfaringsbaserte masterstudiet i helseadministrasjon ved Universitetet i Oslo som en lederutdannelse for autorisert helsepersonell med minst et par års erfaring. Denne utdannelsen gir graden master i helseadministrasjon (MHA), og tas fortrinnsvis som videreutdannelse av leger og sykepleiere. Blant de som har tatt denne utdannelsen finner man flere toppledere i helseforetakene, bl.a. Bente Mikkelsen.
Helseadministrasjon overlapper med faget folkehelse (Public Health), som det også tilbys mastergrader i ved mange universiteter (Master of Public Health, MPH).
Mario Basler

Landslaget

Han deltok i flere internasjonale turneringer for Tyskland. Han ble europamester i fotball i 1996.
Current

«Current» er den japanske gruppa Schwarz Steins andre og siste singel, og ble utgitt den 17. november 2003.
Stryvo AS

Historie

Selskapet ble grunnlagt i 1947 av brødrene Mathias, Hans og Rolv Bøe under navnet Stryn Vognfabrikk. Bedriften leverte arbeidshjul og hestevogner, og fungerte etter hvert i større grad som en lokal smie. Fabrikken lønnet på det meste syv ansatte, men måtte redusere arbeidsstokken da gummihjulene nådde markedet i 1953. På tross av dette ble lokalene utvidet frem mot 1960, fra 50 til 230m2. Fokuset ble rettet mot stålbransjen, med utvikling og patentering av blant annet snøfangere og plantehakker.
I 1984 ble bygningsmassen erstattet med et nybygg på 200 m2, og arbeidsstokken utvidet med to ansatte. Driften ble dreiet mot byggindustrien og landbruket.
I 2002 flyttet bedriften til nybygde lokaler i Stryn sentrum, denne gang på 1200 m2. Flere ansatte kom til. Bedriften bygde ut egne avdelinger for sveising og dreiing, og fokuserte på større kunder. Lokalene ble utvidet i 2008, og teller i dag totalt 3500m2. Samme år endret bedriften selskapsform til aksjeselskap, og skiftet samtidig navn til Stryvo AS. På denne tiden talte bedriften 30 ansatte.
Antecrurisa

Utseende

En middelsstor, matt, brunspraglete trebukk med lyse tegninger. Antennene er noe lengre enn kroppen. Pronotum er mye bredere enn langt og mye smalere enn dekkvingene, med en butt pigg midt på hver sidekant og hvite flekker på sidene. Dekkvingene er nesten jevnbrede.

Utbredelse

Arten er kjent fra Mexico i nord til Nicaragua i sør.
Norsk referansegrammatikk

Norsk referansegrammatikk (NRG) er en grammatikk over norsk språk som kom ut i 1997, skrevet av Jan Terje Faarlund, Svein Lie og Kjell Ivar Vannebo. 
NRG ble skrevet samtidig med tilsvarende prosjekt for svensk, dansk og finsk. NRG er på 1223 sider, og selv om den er langt mindre enn de andre nordiske referansegrammatikkene, er den i praksis det sentrale referanseverket for norsk grammatikk. Ingen andre grammatikkverk over norsk er like omfattande som NRG. NRG ble utgitt av Universitetsforlaget.
Kreenholmi Valduse

Kreenholmi Valduse AS er et estisk selskap som produserer tekstilvarer av bomull i Narva.
Kreenholm ble etablert av Ludwig Knoop i 1857. Fabrikken utnyttet vannkraft ved en foss som ligger der Narvaelven faller ned kanten av Baltiske Klint. Kreenholm var et av de største tekstilbedriftene i Europa og verden med 5 000 ansatte innen 1880, og hele 10 000 ansatte ved århundreskiftet. I 1872 ble den første streiken i Estland holdt ved Kreenholm. På slutten av det 19. århundre var Narva den ledende industribyen i landet - 41% av industriarbeiderne i Estland arbeidet i Narva på den tiden.
Kreenholm ble kjøpt opp av det svenske selskapet Borås Wäfveri AB i 1994, og store deler av produksjonen i Sverige ble flyttet til Estland.
I de siste årene har selskapet tapt penger, og har vært under restrukturering og mange ansatte har mistet arbeidet. Det har vært spekulasjoner i 2008 og 2009 om selskapet vil gå konkurs. 
Borås Wäfveri hadde i 2008 en omsetning på MSEK 399,3 som er en reduksjon på 24% siden 2007 da omsetningen var på MSEK 525,3. Underskuddet i 2008 og 2007 var på hhv. MSEK 90,5 og MSEK 76,1.
Chestnut Ridge (Indiana)

Historie

Et postkontor ble etablert i Chestnut Ridge i 1878. Det skiftet navn til Chestnut i 1894 og driften ble nedlagt i 1902.
René Depestre

René Depestre (født 29. august 1926 i Jacmel i Haiti) er en av de viktige haitiske intellektuelle, forfattere og aktivister i det 20. århundre. Han bodde i flere år på Cuba for å unnslippe Duvalier-regimet.
Golofa pelagon

Utseende

En stor (ca. 45 millimeter), blank hornbille. Hannen er gulbrun med svart hode, noen svarte partier på pronotum, svart sømstripe (dekkvingenes innerkant) og mørke bein, hunnen er ensfarget brunsvart. Hannen har et tynt, krummet horn på hodet, på pronotum er det en spiss knøl eller et kraftig, i spissen avrundet horn.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende.

Utbredelse

Arten lever i det nordlige Argentina (Tucuman).
Svenska kulturfonden

Svenska kulturfonden er en organisasjon for støtte av finlandssvensk kultur og språk. Organisasjonen ble dannet i 1908 og eies av Svenska litteratursällskapet i Finland. Det er en paraplyorganisasjon for rundt 450 fond.
Svenska kulturfondens formål er å støtte svensk kultur og utdannelse, svensk språk og finlandssvensk virksomhet i Finland. I 2009 utdelte fondet 36 millioner euro til stipend og prosjektstøtte. Midlene ble delt ut til enkeltpersoner, arbeidgrupper, foreninger og samfunn. Av utdelingene går rundt 40 % til kunst og kultur, 20 % til utdannelse og 40 % til allmenn finlandssvensk virksomhet.
Fondenes kapital er brakt til veie gjennom innsamlinger og donasjoner. De største bidragene har kommet gjennom testamentariske gaver, og de tilhørende fondene bærer givernes navn.
HIPO

HIPO (av tysk Hilfspolizei, hjelpepoliti) var et dansk uniformert korps som fungerte som tysk hjelpepoliti i 1944–45.
Korpsets medlemmer var primært rekruttert fra etterretningsavdelingen i Schalburgkorpset. HIPOs to ledere var begge tidligere politimenn, først Oktavius Norreen, senere Erik V. Petersen. Sistnevnte ble likvidert i april 1945.
Den under krigen beryktede Lorenzen-gruppen var en underavdeling av HIPO, med betegnelsen avdeling 9c.
Warszawapakten

Warszawapakten (offisielt kalt Traktaten for vennskap, samarbeid og gjensidig assistanse) var under den kalde krigen en militærallianse mellom Sovjetunionen og land i den tidligere østblokken i Europa. Den bestod både av reelt uavhengige stater og stater som til tross for formell selvstendighet de facto var styrt fra Sovjetunionen. Forsøk på å bryte ut av pakten ble brutalt slått ned ved hjelp av sovjetiske militærmakt.
Traktaten ble etablert som forsvarspakt rettet mot NATO, som hadde blitt etablert i 1949. En viktig begivenhet som førte til dannelsen av Warszawapakten var (Vest-)Tysklands gjenopprustning og NATO-medlemskap. Pakten ble underskrevet i Warszawa 14. mai 1955, og trådte i kraft 5. juni 1955. Sovjetunionen hadde på forhånd inngått bilaterale forsvarsavtaler med de fleste av medlemslandene i Warszawapakten. Endringen til en multilateral avtale bidro til å øke Sovjetunionens prestisje som en supermakt internasjonalt.
3. november 1956 erklærte Ungarns nye statsminister Imre Nagy at Ungarn ville trekke seg fra Warszawapakten. 4. november ble landet invadert av Sovjetunionen. Omtrent 4 000 ungarere ble drept, flere tusen fengslet og omtrent 200 000 flyktet. 
Natten mellom 20. og 21. august 1968 invaderte Warszawapakten Tsjekkoslovakia for å knuse det nye og mer liberale styret til Alexander Dubček. Det var den eneste felles militæroperasjonen Warszawapakten foretok.
Den bestod til den kalde krigen var over, og medlemslandene begynte å trekke seg i 1991. DDRs medlemskap opphørte i september 1990, rett før landet sluttet å eksistere, og pakten ble offisielt oppløst 1. juli 1991.
Sparebank

En sparebank er en bank som er organisert som en selveiende institusjon, det vil si uten eksterne eiere. Dette til forskjell fra en forretningsbank organisert som et aksjeselskap og altså med aksjonærene som eiere. De første sparebankene ble opprettet i Storbritannia i 1810.
Johan Micoud

Landslaget

Han deltok i flere internasjonale turneringer for Frankrike. Han ble europamester i fotball i 2000.
Sveriges migrasjonsminister

Sveriges migrasjonsminister (svensk: migrationsminister) er en svensk statsråd som blant annet har ansvar for innvandrings- og integrasjonsspørsmål. Migrasjonsspørsmål lå før 1996 under innvandringsministeren. Pierre Schori var den første som hadde denne posten, som siden har vært besatt av blant andre Jan O. Karlsson og Barbro Holmberg. Personen som innehar denne posten, fungerer som stedfortredende utenriksminister i dennes fravær.
Mens Jan O. Karlsson og Barbro Holmberg sorterte under utenriksdepartementet, sorterte Tobias Billström, som tiltrådte i 2006, under justisdepartementet. Migrasjonsminister siden 2014, Morgan Johansson, sorterer også under justisdepartementet.
Exaphodius

Utbredelse

Arten er utbredt i østlige og sentrale deler av Afrika (kjent fra Etiopia, Tanzania og Den demokratiske republikken Kongo).
FACE Stockholm Makeup School

FACE Stockholm Makeup School er en privatskole som ligger i Norges to største byer, Oslo og Bergen.
Skolen startet i Bergen i 2002 av June Therese Karlsen, og har siden da blitt drevet i hennes regi. I starten holdt skolen til i Finnegårdsgaten som ligger sentralt i Bergen for så noen år senere å flytte til de nåværende lokalene i Strandgaten, også kalt Gågaten blant lokalbefolkningen. Der deler skolen lokaler med makeupbutikken med samme navn, FACE Stockholm.
Under utdanningen lærer elevene seg det grunnleggende innen makeup, hår- og klesstyling, teatersminke, film/TV-sminke osv. Ved skoleslutt mottar man et vitnemål som bevis på fullført utdanning.
FACE Stockholm Makeup School var den første makeupskolen i Norge som ble godkjent som fagskole, og er også godkjent for støtte fra Statens lånekasse for utdanning.
I tillegg til den 1-årige utdanningen driver FACE Stockholm Makeup School kveldskurs hvor kursdeltakerne lærer seg grunnteknikker innen makeup.
Schapendoes

Rasens temperament

Rasen er vennlig og har et rolig gemytt - de er svært vennlige mot både barn og voksne. Er også svært lærevillige, lekne og intelligente. Men den er også en gjeterhund, og trenger å få rikelig med mosjon. De liker å jobbe.
Movement for Democratic Change

Arbeidsbetingelser

MDC har helt siden starten blitt kraftig motarbeidet av ZANU-PF og statens organisasjoner. Møter i MDC blir ofte forstyrret eller avverget av "krigsveteraner", politiet griper ikke inn i slike forstyrrelser. Særlig på landet er arbeidsbetingelsene for partiet vanskelig, Under terrorbølgen i forbindelse med presidentvalget i 2008 ble mange MDC skadet og omkring 200 drept. Et like stor antall er ifølge MDC "forsvunnet".
Sephisa

Utseende

Store, kraftige, kontrastrikt tegnede sommerfugler, oversiden er gjerne tegnet i gult og svart. Noen hunner etterligner giftige monarksommerfugler i slekten Euploea.

Levevis

Larvene lever på ulike eiker (Quercus spp.).

Utbredelse

Slekten er utbredt fra Nepal i vest til Taiwan i øst.
Wind of Change

Wind of Change er en rockeballade av den tyske gruppen Scorpions. Sangen var med på deres album Crazy World fra 1990, men ble ikke en verdensomspennende hitsingel før i 1991 da den toppet listene både i Tyskland og over hele Europa. Den oppnådde en fjerdeplass på listene i USA og en andreplass på listene i Storbritannia.

Vurdering

I 2005 valgte seerne på det tyske fjernsynsnettverket ZDF denne sangen til århundrets sang. Det er den mest solgte sangen i Tyskland og er ofte spilt på TV-programmer som presenterer videoklipp fra Berlinmurens fall. Sangen er bredt kjent over hele Tyskland som sangen for den tyske gjenforeningen (og kommunismens fall i Øst-Europa generelt), selv om den først oppnådde sin store popularitet to år senere.
Annie's Song

«Annie's Song» er en amerikansk sang med melodi og tekst av John Denver. (Selv om den er kreditert som «Words and Music by John Denver», er melodien egentlig basert på andre sats av Pjotr Tsjajkovskijs Symfoni nr. 5). Det var også Denver som spilte sangen inn på plate.

Inspirasjon

«Annie's Song» ble skrevet som en ode til Denvers daværende hustru Anne Denver (pikenavn Martell). Denver «skrev denne sangen på om lag ti og et halvt minutt en dag på en skiheis» til toppen av Bell Mountain i Aspen, Colorado, ettersom den fysiske gleden av «nettopp å ha gått på ski ned en meget vanskelig løype» og følelsen av total nedsenking i skjønnheten til farger og lyder som fylte alle hans sanser inspirerte ham til å tenke på sin hustru.
Sangen har blitt en bryllupssangstandard og et uttrykk for kjærlighet mellom mange mennesker på grunn av den praktfulle billedbruken og det faktum at den kan være relevant for noen (Annie blir ikke nevnt med navn i noen del av sangen).

Nynorsk versjon

Halvor Kleppen har skrevet en nynorsk tekst. Den bærer tittelen «Songen til Anne».
Kvebergsøya Gard

Kvebergsøya Gard er en fjellgård i Folldal kommune, Hedmark.
Gården, som har røtter tilbake til 1600-tallet, og bygningene ligger gruppert rundt to tun. Våningshuset er et to etasjers tømmerlaft med ubehandlede eller malte tømmervegger og gjeste- og fellesrom innredet i gammel fjellgårdstil.
Kvebergsøya Gard drives etter tradisjonelle metoder og fungerer som et levende museum med spesiell vekt på aktiv hestebruk.
Stedet tar i mot overnattingsgjester og serverer tradisjonsmat.
Gården ligger nær Grimsmoen naturreservat.
Changning (Baoshan)

Changning (kinesisk: 昌宁县; pinyin: Chāngníng Xiàn) er et fylke i provinsen Yunnan i Folkerepublikken Kina. Det ligger i byprefekturet Baoshan.
Befolkningen var på 330 933 innbyggere i 1999.
Rolf Cato Raade

Rock og jazz

Charchk skiftet navn til Kark og spilte inn to låter med Asbjørn Krogtoft som produsent som ble utgitt på en lokal samlekassett, før bandet ble oppløst høsten 1982. Siden spilte Raade i en kort periode i FF Orchestra i lag med bl.a. Fezza Ellingsen og Jan Gunnar Hoff. Raade har senere spilt i lag med Jan Gunnar Hoff i sistnevntes band Kosmo Hoff Ensamble, som debuterte på Nordland Musikkfestuke 4. august 1996, og besto av bl.a. Ingeborg Kosmo.

Klassisk musikk

Samtidig som han spilte i rockeband var Raade også musiker i Bodø orkesterforening. I 1982 var han en av initiativtakerne og musikerne i Bodø slagverkensemble. Skoleåret 1983/1984 tilbragte han på Toneheim Folkehøgskole, før han avtjente verneplikten i Forsvarets musikkorps, avd. Østlandet (Horten). 
Etter dette tok han fra 1984 studier i klassisk musikk på Norges musikkhøgskole, med pauker som hovedinstrument. I 1986 ble tilsatt som paukist ved Trondheim Symfoniorkester. Senere ble han hentet til Sveriges Radios symfoniorkester, hvor han var solopaukist. Han satt også i orkesterets styre og musikkråd. 
På 1990-tallet ble han ansatt som solopaukist i Oslo-Filharmonien. Mens han var musiker i Oslo-Filharmonien var han også medlem i programrådet for orkesteret og lærer ved Norges musikkhøgskole. 
Han avsluttet sin aktive karriere i Oslo filharmoniske orkester i februar 2005 for å bli den nye lederen av Nordland Musikkfestuke i Bodø. Han gikk av som leder der i august 2009, for så å bli direktør for Nordnorsk Opera og Symfoniorkester.
Atomu Tanaka

Karriere

Atomu Tanaka startet sin profesjonelle karriere i Albirex Niigata i 2005. Han har også spilt for HJK Helsinki og Cerezo Osaka.
Han ble tatt ut i Japans tropp til VM i fotball U-20 2007.
Hans Christian Ægidius

Biografi

Hans Chr. Ægidius tok artium ved Odense Katedralskole i 1954. Etter i noen år å ha studert dansk og fransk ved Københavns Universitet begynte han ved Den Danske Studenterscene og var med på å grunnlegge Collage-Truppen på 1960-tallet. Han spilte med i de samfunnssatiriske revyer Frihed det bedste guld og Gris på gaflen. Han studerte også i Frankrike og Italia (hos Dario Fo). Gjennombruddet fikk han i musikalen "Hvordan man får succes i forretning uden at røre en finger" på Det ny Scala. Han har iscenesatt klassiske skuespill, farser, komedier og musikaler på blant annet Odense Teater, Skolescenen, TV-Teatret, ABC Scenen, Amager Scenen og Det kongelige Teater. På Det kongelige Teater satte han opp Erotik og på Fiolteatret forestillinger som Idealister, Vi ses i Johannesburg og Skorpionen. På ABC Teatret var han regissør, skuespiller og oversetter med farser som Den kyske levemand og Den spanske flue. Gjennom årene har han laget revy over det meste av Danmark for eksempel: Gilleleje, Horsens, Dronningmølle og Skælskør – ofte med sin kone, skuespillerinnen Lene Maimu på scenen. I 2000 stod paret bak en liten revy på Lindenborg Kro. Han spilte stasjonsmesteren i Tyllefyllebølleby Station, men hans mest kjente arbeide er nok Jul i Gammelby, hvor han både fungerte som instruktør, medforfatter og skuespiller.
På film hadde Hans Chr. Ægidius gode biroller i Gangsternes lærling og Hærværk. I de siste årene har Parkinsons sykdom tvunget ham bort fra scenen. Han har allikevel fortsatt med å skrive revytekster og oversette komedier og farser. Hans Chr. Ægidius ble i 2001 utnevnt til æresmedlem av Danske Populær Autorer.
Espen Ixtlan

Utstillinger og priser

Han har hatt tre separatutstillinger i 1998, 2000 og 2008. Vinner av årets sportsbilde 1996 og tredje pris portrett samme år i Østfold Journalistlags årlige konkurranse.
Minevåpenet

Minevåpenet er en avdeling i Kysteskadren som har som oppgave å holde nasjonale og internasjonale farvann fri for miner.
Sjøforsvaret har seks minerydderfartøy, tre minesveipere av (Alta-klassen) og tre minejaktfartøy av (Oksøy-klassen). Fartøyene er utrustet med våpen- og sensorsystemer for å detektere, identifisere, klassifisere og destruere sjøminer i tillegg til at er oppsatt med en del mindre våpensystemer for selvforsvar.
Minevåpenet deltar i dag kontinuerlig med et fartøy i en av Natos to stående mineryddingsstyrker (SNMCMG1). I tillegg deltar mineryddingsfartøyer også jevnlig i ryddeoperasjoner for å fjerne gamle miner og andre eksplosiver fra tidligere kriger som fremdeles finnes i et stort antall både i norske og utenlandske farvann.
Samtidig gir mineryddingsfartøyene, på samme måte som øvrige marinefartøyer, kontinuerlige bidrag til rutinemessig suverenitetshevdelse og overvåkning gjennom tilstedeværelse langs kysten.
Sjötofta

Sjötofta er et småsted i Tranemo kommune i Västra Götalands län i landskapet Västergötland i Sverige. I 2005 var Sjötofta regnet som et tettsted, og hadde da 208 innbyggere, men i 2010 var innbyggertallet sunket under 200, som er grensen for å regnes som tettsted i Sverige.
Yayoi Kobayashi

Landslaget

Yayoi Kobayashi spilte 54 landskamper for Japans kvinnelandslag. Hun ble tatt ut i Japans tropp til VM i fotball 1999, VM i fotball 2003 og Sommer-OL 2004.